gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7858, del 25-08-2016 (2016/6309)

Resolució de 26 de juliol de 2016, del director general de l'Agència de Seguretat i Resposta a les Emergències, per la qual se cita a termini als interessats en el procediment abreujat número 000228/2016, a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6309


Organisme emissor
:   Presidència de la Generalitat

Tipus de document
:   Resolució

Resolució de 26 de juliol de 2016, del director general de l'Agència de Seguretat i Resposta a les Emergències, per la qual se cita a termini als interessats en el procediment abreujat número 000228/2016, a comparéixer en la via jurisdiccional. [2016/6309]  
El Jutjat Contenciós Administratiu número 7 de València, ha reclamat d'aquesta Agència l'expedient referit al procediment que es descriu:  
  
Recurrent:  
Sindicat Professional de Policies Locals i Bombers  
Interessats:  
Alumnes assistents als cursos.  
Descripció:  
Recurs contenciós administratiu (procediment abreujat) interposat contra les resolucions d'1 d'abril de 2016 del director general de l'Agència de Seguretat i Resposta a les Emergències dictades amb relació als expedients administratius números del 3/2016 al 26/2016 i del 31/2016 al 34/2016, tots dos inclusivament.  
Referència del tribunal:  
Procediment abreujat número 000228/2016  
  
D'acord amb allò previst en l'article 50 de la Llei reguladora de la jurisdicció contenciosa administrativa, s'acorda remetre a la Sala, l'expedient administratiu de referència, se cita a termini als interessats en el procediment descrit, segons el que preveu en l'article 48 l'esmentada llei jurisdiccional, a fí i efecte que puguen comparéixer com a demandats en la via jurisdiccional en el termini de nou dies, si ho estimen convenient, i s'indica si es té coneixement de l'existència d'altres recursos contenciós-administratius en els que puguen concórrer els supòsits d'acumulació que preveu l'article 38.1, capítol III de la LJCA.  
  
Es fa constar, no obstant açò, que la Generalitat representada pels lletrats de l'Advocacia General de la Generalitat, compareix en aquest recurs en defensa del manteniment de l'acte recorregut.  
  
València, 26 de juliol de 2016.- El director general de l'Agència de Seguretat i Resposta a les Emergències: José María Angel Batalla.
Diari Oficial de la Generalitat Valenciana


Sumari del DOGV 7756, del 08-04-2016 (2016/2109)

Desistiment de la licitació número 3/14CC. Acord marc per a l'arrendament, sense opció de compra, de dispositius d'impressió, còpia i escaneig, així com la seua gestió per a l'Administració de la Generalitat, les seues entitats autònomes i ens del sector públic empresarial i fundacional de la Generalitat (lots 2 i 3).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2109


Data del document
:   03-03-2016

Organisme emissor
:   Conselleria d'Hisenda i Model Econòmic

Tipus de document
:   Anunci

Anàlisi jurídica

 Descriptors 

:   * Conselleria d'Hisenda i Model Econòmic
    * contracte de subministraments

Desistiment de la licitació número 3/14CC. Acord marc per a l'arrendament, sense opció de compra, de dispositius d'impressió, còpia i escaneig, així com la seua gestió per a l'Administració de la Generalitat, les seues entitats autònomes i ens del sector públic empresarial i fundacional de la Generalitat (lots 2 i 3). [2016/2109]  
Resolució de 29 de febrer de 2016, del conseller d'Hisenda i Model Econòmic, per la qual es resol el desistiment de l'adjudicació dels lots 2 i 3 de l'acord marc per a l'arrendament, sense opció de compra, de dispositius d'impressió, còpia i escaneig, així com la seua gestió per a l'Administració de la Generalitat, les seues entitats autònomes i ens del sector públic empresarial i fundacional de la Generalitat. Expedient 3/14CC.  
Atés que l'anunci de licitació va ser publicat en el Diari Oficial de la Comunitat Valenciana número 7329, de 31 de juliol de 2014.  
  
D'acord amb l'article 155 del Text Refós de la Llei de Contractes del Sector Públic, aprovat pel Reial Decret 3/2011, de 14 de novembre, que disposa que el desistiment del procediment haurà d'acordar-se per l'òrgan de contractació abans de l'adjudicació i pel fet que s'han detectat defectes no esmenables de les normes reguladores del procediment d'adjudicació, ha de procedir-se al desistiment, sense perjudici de la iniciació d'un nou procediment de licitació.  
  
La resolució de desistiment del conseller d'Hisenda i Model Econòmic està disponible en les adreces següents:  
- Perfil del contractant:  
http://www.contratacion.gva.es  
- Plataforma de contractació electrònica GE-Compres  
http://www.hisenda.gva.es/ca/web/subsecretaria/contratacion-licitacione.  
  
València, 3 de març de 2016.- La sotssecretària: Eva Martínez Ruiz.
Diari Oficial de la Generalitat Valenciana


Sumari del DOGV 7700, del 19-01-2016 (2016/250)

CORRECCIÓ d'errades de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2015/12/29/10/corrigendum/03367645/dof/vci/html**

### Dades del document

Número de DOGV
:   7700

Data del DOGV
:   19-01-2016

Secció del DOGV
:   I. DISPOSICIONS GENERALS

Número del document
:   2016/250


Data del document
:   19-01-2016

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * llista de preus
    * legislació
    * preu autoritzat
    * impost local
    * impost sobre la renda de les persones físiques
    * hisenda regional
    * deducció fiscal

CORRECCIÓ d'errades de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat. [2016/250]  
Advertida una errada en el text de l'article 111 de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat (DOCV 7689, 31.12.2015), es procedeix a efectuar la correcció.  
  
Article 111  
  
On diu:  
«2. Les sol·licituds a què es refereix el subapartat u.b d'aquest apartat vuitè s'hauran de formular amb una antelació màxima de tres anys a la data d'extinció del títol habilitant o en el cas dels títols habilitants extingits a la data d'entrada en vigor de la modificació d'aquest apartat vuitè de l'article 70 de la Llei 12/2004. En el cas de no presentar-se aquesta sol·licitud en el termini indicat, l'administració queda facultada per a iniciar la fase de concurs d'acord amb el que hi ha previst en el subapartat dos d'aquest apartat vuitè»;  
  
Ha de dir:  
«2. Les sol·licituds a què es refereix el subapartat u.b d'aquest apartat vuitè s'hauran de formular amb una antelació màxima de tres anys a la data d'extinció del títol habilitant o en el cas dels títols habilitants extingits a la data d'entrada en vigor de la Llei 2/2014, de 13 de juny, de Ports de la Generalitat, en el termini de sis mesos a comptar des de l'entrada en vigor de la modificació d'aquest apartat vuitè de l'article 70 de la Llei 12/2004. En el cas de no presentar-se aquesta sol·licitud en el termini indicat, l'administració queda facultada per a iniciar la fase de concurs d'acord amb el que hi ha previst en el subapartat dos d'aquest apartat vuitè».


Còpia Permalink ELI
Diari Oficial de la Generalitat Valenciana


Sumari del DOGV 7856, del 23-08-2016 (2016/6473)

Informació pública de la modificació puntual número 2 del planejament urbanístic.
---------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6473


Data del document
:   02-08-2016

Organisme emissor
:   Ajuntament de Llucena

Tipus de document
:   Anunci

Descriptors 

:   * Llucena
    * administració local
    * pla d'urbanisme

Informació pública de la modificació puntual número 2 del planejament urbanístic. [2016/6473]  
Per la Resolució de l'Alcaldia, de data 1 d'agost de 2016, vist l'informe favorable ambiental emés, s'ha emés un informe ambiental i territorial estratègic de la modificació puntual número 2 de l'homologació global modificativa del planejament urbanístic que afecta el text articulat de les ordenances, tot i que la nova redacció no implica un increment de l'edificabilitat.  
El projecte de la versió preliminar de l'esmentada modificació se sotmet a informació pública durant un període de 45 dies, comptador des de l'endemà de la publicació en el Diari Oficial de la Comunitat Valenciana.  
Durant el termini indicat, el projecte podrà ser examinat a les dependències municipals per qualsevol persona interessada, i també en l'adreça electrònica www.lucenadelcid.es, a fi de formular-hi les al·legacions que s'estimen pertinents.  
Cosa que es publica als efectes dels articles 57 i 53.2 i 3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Llucena, 2 d'agost de 2016.- L'alcalde: David Monferrer Nebot.
Diari Oficial de la Generalitat Valenciana


Sumari del DOGV 7768, del 26-04-2016 (2016/2596)

Aprovació definitiva de la memòria de modificació de càrregues del programa d'actuació integrada Ciutat Jardí.
--------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2596


Data del document
:   07-04-2016

Organisme emissor
:   Ajuntament de l'Alcora

Tipus de document
:   Anunci

Descriptors 

:   * Alcora, l'
    * pla d'urbanisme
    * administració local

Aprovació definitiva de la memòria de modificació de càrregues del programa d'actuació integrada Ciutat Jardí. [2016/2596]  
La Junta de Govern Local, en sessió de data 1 de febrer de 2016, va acordar aprovar definitivament la memòria de modificació de càrregues del programa d'actuació integrada (PAI) Ciutat Jardí que inclou el nou compte de liquidació provisional adaptada al nou Reglament d'Iberdrola, al Reglament d'eficiència energètica en instal·lacions d'enllumenat exterior, i a la Sentència número 183, de data 16 de juny de 2015, del Jutjat Contenciós Administratiu número 2 de Castelló amb nou càlcul de les indemnitzacions, si bé aquesta ha de disminuir-se dels 1.611.521,96 euros proposats per l'agent urbanitzador als 1.604.016,73 euros per les raons exposades en els informes dels tècnics municipals.  
  
El que es fa públic en compliment del que disposa l'article 392.2 del Reglament d'ordenació i gestió territorial i urbanística (ROGTU).  
  
  
L'Alcora, 7 d'abril de 2016.- L'alcalde: Víctor Garcia i Tomàs.
Diari Oficial de la Generalitat Valenciana


Sumari del DOGV 7822, del 06-07-2016 (2016/4512)

Resolució de 3 de juny de 2016, de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, per la qual se sotmet a informació pública l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la Clínica Dental Fabián López Alonso.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4512


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 3 de juny de 2016, de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, per la qual se sotmet a informació pública l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la Clínica Dental Fabián López Alonso. [2016/4512]  
En aquesta Direcció General d'Investigació, Innovació, Tecnologia i Qualitat s'instrueix l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la Clínica Dental Fabián López Alonso.  
Segons el que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 156/2015, de 18 de setembre, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 3 de juny de 2016.- El director general d'Investigació, Innovació, Tecnologia i Qualitat: Óscar Zurriaga Llorens.
Diari Oficial de la Generalitat Valenciana


Sumari del DOGV 7822, del 06-07-2016 (2016/4700)

Notificació de la interlocutòria dictada en el rotlle d'apel·lació número 492/2016.
-----------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4700


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 492/2016. [2016/4700]  
La Secció Sisena de l'Audiència Provincial de València ha dictat, en el rotlle d'apel·lació número 492/2016, la resolució que té l'encapçalament i la part dispositiva que són com segueix:  
  
«Rotlle d'apel·lació número 2016-0492  
Interlocutòria número 237  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 15 de juny de 2016  
La Secció Sisena de l'Audiència Provincial de València, integrada pels magistrats indicats al marge, sent-ne ponent María Mestre Ramos, ha vist aquest recurs d'apel·lació interposat contra la interlocutòria de data 23 de març de 2016, dictada en actuacions de procés d'execució hipotecària número 1678/2015, tramitades pel Jutjat de Primera Instància número 22 de València.  
Han sigut part en el recurs, com a apel·lant executant, l'entitat mercantil Banco Popular Espanyol, SA, representada per la procuradora dels tribunals M.ª José Sanz Benlloch i assistida de la lletrada Elvira Ruipérez Pérez, i, com a part apel·lada executada, Javier Yáñez Sáez, el qual no ha comparegut en aquesta instància.  
Atés el que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decideix:  
1. Desestimar el recurs d'apel·lació interposat per l'entitat mercantil Banco Popular, SA.  
2. Confirmar la interlocutòria de data 23 de març de 2016.  
3. Pertoca fer expressa condemna a costes processals a la part apel·lant.  
4. Amb pèrdua del dipòsit.  
Aquesta resolució és ferma.  
Aquesta és la nostra resolució, que ordenem, manem i firmem.»  
  
  
Aquesta resolució es publica en el Diari Oficial de la Comunitat Valenciana, a fi de notificar-la a la part incompareguda, la demandada apel·lada Javier Yáñez Sáez.  
  
València, 20 de juny de 2016.- La lletrada de l'Administració de Justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7746, del 22-03-2016 (2016/1872)

Informació pública de la sol·licitud d'autorització ambiental integrada per a ampliació d'una explotació porcina d'enceball en el terme municipal de Canet lo Roig.
-------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1872


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització ambiental integrada per a ampliació d'una explotació porcina d'enceball en el terme municipal de Canet lo Roig. [2016/1872]  
De conformitat amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, se sotmet a informació pública l'expedient número 079/15 IPPC SPCIC/JOM, tramitat a instàncies de la mercantil Néstor Cla Bueno (NIF 07209912J), amb domicili social a 12363 Canet lo Roig (Castelló), plaça d'Espanya, núm. 1, que té per objecte l'atorgament de l'autorització ambiental integrada per a ampliació d'una explotació porcina d'enceball en el terme municipal de Canet lo Roig.  
- Peticionari: Néstor Cla Bueno.  
- Emplaçament: partida Fontanella, parcel·les 138 i 147 del polígon 90, terme municipal de Canet lo Roig.  
- Projecte: projecte bàsic de la sol·licitud d'autorització ambiental integrada per a ampliació d'una explotació porcina d'enceball.  
- Producció màxima: 11.000 porcs/any, considerant 2,5 cicles d'engreixament a l'any amb 4.000 animals cada cicle.  
El que es posa en general coneixement perquè, en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, les entitats i particulars interessats puguen presentar les al·legacions que estimen convenients.  
  
Durant este termini, els interessats podran examinar el projecte presentat en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, sítia a la ciutat administrativa 9 d'Octubre, torre 1, carrer de Castán Tobeñas, núm. 77, de València, i també en l'Ajuntament de Canet lo Roig, on estarà exposat en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 7 de març de 2016. El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 7766, del 22-04-2016 (2016/2074)

Notificació de la sentència dictada en el procediment de divorci contenciós número 209/2014.
--------------------------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2074


Organisme emissor
:   Jutjat de Primera Instància Número 3 de Torrent

Tipus de document
:   Anunci

Notificació de la sentència dictada en el procediment de divorci contenciós número 209/2014. [2016/2074]  
En el divorci contenciós 209/2014, seguit a instàncies d'Araceli Eyenga Efua contra Aurelio Rosendo Yeck Rieba, s'ha dictat la sentència que, literalment, és com segueix:  
  
«Sentència número 233/2015  
Torrent 11 de novembre de 2015  
Dispositiva  
Estime la demanda de divorci interposada per la procuradora Mercedes Montoya Exojo, en nom i representació d'Araceli Eyenga Efua, contra el seu espòs, Aurelio Rosendo Yeck Rieba, en rebel·lia processal, i declare la dissolució per divorci del matrimoni de les parts contret de forma civil el dia 25 de setembre de 2009, amb tots els efectes inherents a l'esmentada declaració.  
Sense costes.  
Notifiqueu-la a les parts i al ministeri fiscal, i practiqueu la inscripció marginal de la dissolució del matrimoni per divorci, de la inscripció principal del matrimoni d'ambdós, i amb aquest fi expediu un exhort al registre civil on es trobe inscrit.  
Aquesta és la meua sentència, de la qual expediu un testimoniatge i uniu-lo a les actuacions principals, i porteu-ne l'original al llibre de sentències d'aquest jutjat. Contra aquesta sentència es podrà interposar un recurs d'apel·lació en el termini dels 20 dies següents al de la notificació, de què coneixerà l'Audiència Provincial de València, que pronuncie, mane i firme.»  
  
I atés que el demandat, Aurelio Rosendo Yeck Rieba, es troba en parador desconegut, expedisc aquest edicte.  
  
Torrent, 5 de febrer de 2016.- El lletrat de l'Administració de Justícia: Jaime Font de Mora Rullán.